कांग्रेस उपाध्यक्ष राहुल गांधी शुक्रवार से दो दिनों के गुजरात दौरे पर हैं. हाल के दिनों में उनका मंदिर प्रेम ख़ूब सुर्खियों में रहा है. एक बार फिर पोरबंदर पहुंचते ही राहुल यहां के कीर्ति मंदिर पहुंचे. फिर राहुल ने मछुआरों से मुलाक़ात की. उसके बाद वे सीधे अहमदाबाद के करीब साणंद पहुंचे, जहां एक दलित शक्ति केंद्र में उनका शानदार स्वागत किया गया यहां पर उन्हें अब तक का सबसे बड़ा राष्ट्रीय ध्वज दिया गया जो 125 फीट लंबा 83 फुट चौड़ा और 246 किलो वजनी है. दरअसल इस राष्ट्रध्वज को पहले गुजरात के मुख्यमंत्री विजय रूपाणी को देना था जिसे लेने से उन्होंने मना कर दिया और अब वे राहुल के निशाने पर हैं.